钦定古今图书集成/明伦汇编/官常典/第170卷 > 张勃
## 钦定古今图书集成/明伦汇编/官常典/第170卷 > 张勃

按《汉书张汤传》：“汤子安世，安世子延寿，延寿子勃为
散骑谏大夫。元帝初即位，诏列侯举茂材，勃举太官
献丞陈汤，汤有罪，勃坐削户二百，会薨，故赐谥曰缪
侯。后汤立功西域，世以勃为知人。子临嗣。”

杜缓

按《汉书杜周传》：“周少子延年，字幼公，亦明法律。昭帝
初立，大将军霍光秉政，以延年三公子吏材有馀，补
军司空。始元四年为谏大夫。左将军上官桀父子与
盖主燕王谋为逆乱，假稻田使者。燕仓知其谋，以告
大司农杨敞，敞以语延年，延年以闻，桀等伏辜，延年
封为建平侯。延年薨，谥曰敬侯，子缓嗣。缓少为郎，本”
始中，以校尉从蒲类将军击匈奴，还为谏大夫，迁上
谷都尉、雁门太守。父薨，征视丧事，拜为太常。治诸陵
县，每冬月封具狱日，常去酒省食，官属称其有恩。元
帝即位，谷贵民流。永光中，西羌反，缓辄上书入钱谷
以助用，前后数百万。